**HMS Badsworth** (viirinumero L03) oli Britannian kuninkaallisen laivaston Hunt-luokan tyypin II saattuehävittäjä toisessa maailmansodassa.

Valmistus
---------

*Pääartikkeli: Hunt-luokka (hävittäjä)*
Alus tilattiin 20. joulukuuta 1939 vuoden 1939 hätäohjelmassa Amiraliteetin työnumerolla J3260 Cammell Lairdilta Birkenheadistä, missä köli laskettiin 15. toukokuuta 1940 telakkanumerolla 1055. Se laskettiin vesille 17. maaliskuuta 1941 ja valmistui 18. elokuuta.

Palvelus
--------

Koeajojen ja palvelukseenoton jälkeen alus siirtyi Scapa Flowhun koulutettavaksi. Aluksen koulutus alkoi syyskuussa, minkä päätyttyä se liittyi Londonderryn saattajaosastoon. Alus liittyi 1. lokakuuta Clydessä paikallissaattueeksi *HMS Bradfordin*, *HMS Brightonin*, *HMS Newarkin* ja *HMS Lancasterin* kanssa saattueeseen WS12, mistä se erkani 3. lokakuuta palaten Clydeen.

Alus liittyi 13. marraskuuta Clydessä *HMS Exmoorin*, *HMS Vanquisherin*, *HMS Witchin* ja *HMS Whitehallin* kanssa paikallissaattueeksi saattueeseen WS12Z, mistä se erkani 16. marraskuuta palaten Clydeen. Alus liittyi 13. joulukuuta *HMS Ramilliesin* ja *HMS Beaufortin* kanssa saattueeseen WS14, mistä se erkani 21. joulukuuta saattueesta apuristeilijä *HMS Cilician*, *Beaufortin* ja Freetownin paikallissaattueen kanssa saavuttuaan Freetowniin.

### 1942

Tammikuussa 1942 alus palasi Länsi-Afrikasta Londonderryyn. Alus liittyi 23. maaliskuuta Clydessä *HMS Beverleyn*, *HMS Newportin*, *HMS Keppelin*, *HMS Leamingtonin* ja *HMS Volunteerin* kanssa paikallissaattueeksi saattueeseen WS17, mistä se erkani 27. maaliskuuta. Huhtikuussa alus määrättiin tukemaan operaatio Myrmidonia. Se suojasi neljän muun Hunt-luokan hävittäjän kanssa *HMS Queen Emmaa* ja *HMS Princess Beatrixia*, joihin oli kuormattu No1 ja No6 Commando Bayonneen hyökkäämistä varten. Operaatio kuitenkin peruutettiin sääolojen ja vihollisen valmiuden vuoksi. Vapauduttuaan operaatiosta alus palasi Londonderryyn.

Clydessä alus liittyi 15. huhtikuuta *HMS Georgetownin*, *HMS Lauderdalen*, *Lancasterin* ja *HMS St. Mary'sin* kanssa paikallissaattueeksi saattueeseen WS18, mistä se erkani 19. huhtikuuta palaten Clydeen, jossa se määrättiin suojaamaan Neuvostoliittoon matkaavaa saattuetta. Alus suojasi 28. huhtikuuta saattuetta PQ15 risteilijä *HMS Nigerian*, ilmatorjunta-alus *HMS Ulster Queenin*, hävittäjien *HMS Boadicean*, *HMS Matchlessin*, *HMS Somalin*, *HMS Venomousin* ja Norjan laivaston hävittäjän *KNM St. Albansin* kanssa. Saattue joutui 2. toukokuuta ilma- ja sukellusvenehyökkäykseen, jolloin kauppa-alus *SS Botavon* upposi. Seuraavana päivänä *Badsworthin* miehistö avusti ilmahyökkäyksessä tuhoutuneiden *SS Cape Corson* ja *SS Jutlandin* eloonjääneiden pelastamisessa. Alus erkani 5. toukokuuta saattueesta sen saavuttua Murmanskiin.

Alus liittyi 21. toukokuuta *Ulster Queenin*, *Venomousin*, *Boadicean*, *HMS Escapaden*, *HMS Inglefieldin*, *St. Albansin*, miinanraivaaja *HMS Harrierin* ja kolmen troolarin kanssa saattueeseen QP12, mistä se erkani 27. toukokuuta.

Alus määrättiin 29. toukokuuta suojaamaan Maltalle matkaavaa täydennyssaattuetta (operaatio Harpoon), minkä jälkeen se valmistautui tehtävään. Alus liittyi 6. kesäkuuta läntisen reitin alueella Gibraltarille matkanneeseen saattueeseen WS19S. Alus liittyi 12. kesäkuuta Gibraltarilla Force X:ään, jonka muut alukset olivat risteilijä *HMS Cairo*, hävittäjät *HMS Bedouin*, *HMS Marne*, *HMS Matchless*, *HMS Partridge*, *HMS Ithuriel*, *HMS Blankney*, *HMS Middleton* ja *ORP Kujawiak*, miinanraivaajat *HMS Hebe*, *HMS Speedy*, *HMS Hythe* ja *HMS Rye*. Saattue joutui 14. kesäkuuta ilmahyökkäykseen. Seuraavana päivänä uhkana oli Italian laivaston alukset, joiden tehtävänä oli tuhota saattue.

Alus osui miinaan 16. kesäkuuta Maltalla satamaan mennessään kahden saattueesta säilyneen kauppalaivan kanssa, jolloin sen keula vaurioitui pahoin. Aluksen keulassa vesilinjan alapuolella oli neljä kertaa viisi metriä aukko ja aluksella sai surmansa useita henkilöitä, joiden joukossa oli muun muassa matkalla pelastettuja kauppalaivojen miehiä. Alus siirrettiin 17. kesäkuuta telakalle korjattavaksi.

Alus valmistautui 10. elokuuta paluumatkaan, jolle se lähti seuraavana päivänä *Matchlessin* kanssa. Hävittäjät suojasivat samalla Gibraltarille palaavia *SS Oribia* ja *SS Troilusta* (operaatio Ascendant, Force Y). Saattue saapui 15. elokuuta Gibraltarille, josta *Badsworth* jatkoi 18. elokuuta matkaansa kotimaahan. Alus siirrettiin 25. elokuuta North Shieldsin telakalle korjattavaksi.

Marraskuussa alus aloitti koeajot ja se palasi joulukuussa laivueeseensa Londonderryyn. Alus liittyi 18. joulukuuta Freetowniin matkanneeseen saattueeseen WS25 *HMS Haydonin* ja *HMS Wolverinen* kanssa. Se erkani 24. joulukuuta saattueesta palaten Clydeen.

### 1943

Helmikuussa 1943 alus määrättiin Välimeren laivaston 60. hävittäjäviirikköön saattue- ja tukitehtäviin. Alus valmistautui ulkomaan komennukseensa, kunnes se liittyi 16. maaliskuuta Clydessä saattueeseen WS28/KMF11 *ORP Krakowiakin*, *HMS Douglasin*, *HMS Eggesfordin*, *HMS Goathlandin*, *HMS Whaddonin*, sluuppien *HMS Woodpeckerin* ja *HMS Wrenin* kanssa. Alus erkani 21. maaliskuuta saattueesta Gibraltarille matkanneiden alusten kanssa (KMF11), jossa se aloitti palveluksensa uudessa viirikössään.

Alus osui miinaan 22. huhtikuuta Bonen niemimaan edustalla, jolloin sen perä vaurioitui pahoin. Vasen moottori tuhoutui ja molemmat akselit vääntyivät. Alus jouduttiin ajamaan rantaan, josta se myöhemmin irrotettiin. Miinanraivaaja *HMS Clacton* hinasi aluksen satamaan. Aluksen korjaaminen määrättiin Maltalle, jonne se hinattiin toukokuussa. Tilapäiskorjaukset valmistuivat kesäkuussa, minkä jälkeen hinaaja *Frisky* hinasi aluksen saattueen MKS15 mukana kotimaahan. Alus siirrettiin heinäkuussa telakalle korjattavaksi, minkä aikana päätettiin aluksen lainaamisesta Norjan laivastolle. Kuninkaallinen laivasto poisti *Badsworthin* palveluksesta joulukuussa.

### 1944

Alus oli kaupallisella telakalla Liverpoolissa korjattavana elokuun 1944 alkuun. Se siirrettiin 8. elokuuta 1944 Norjan laivastolle lainaan, jolloin alus nimettiin *KNM Arendaliksi*.

Lähteet
-------

* Colledge, J. J. & Warlow, Ben: *Ships of the Royal Navy - The Complete Record of all Fighting Ships of the Royal Navy from the 15th Century to the Present*. Newbury, UK: Casemate, 2010. ISBN 978-1-935149-07-1. (englanniksi)
* English, John: *The Hunts - A history of the design, development and careers of the 86 destroyers of this class built for the Royal and Allied Navies during World War II*. Cumbria, Englanti: World Ship Society, 1987. ISBN 0-905617-44-4. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4 5 6 7 8 9 10 11 12 13  Naval-history.net - HMS Badsworth

*Hunt*-luokan hävittäjät

|  |  |  |  |
| --- | --- | --- | --- |
| Tyyppi I | 

|  |  |
| --- | --- |
| Royal Navy | *HMS Atherstone* - *HMS Berkeley* - *HMS Cattistock* - *HMS Cleveland* - *HMS Eglinton* - *HMS Exmoor* - *HMS Fernie* - *HMS Garth* - *HMS Hambledon* - *HMS Holderness* - *HMS Cotswold* - *HMS Cottesmore* - *HMS Mendip* - *HMS Meynell* - *HMS Pytchley* - *HMS Quantock* - *HMS Quorn* - *HMS Southdown* - *HMS Tynedale* - *HMS Whaddon* - *HMS Blencathra* - *HMS Brocklesby* - *HMS Liddesdale* |

 |
| Tyyppi II | 

|  |  |
| --- | --- |
| Royal Navy | *HMS Avon Vale* - *HMS Blankney* - *HMS Chiddingfold* - *HMS Cowdray* - *HMS Croome* - *HMS Dulverton* - *HMS Eridge* - *HMS Farndale* - *HMS Heythrop* - *HMS Lamerton* - *HMS Puckeridge* - *HMS Wheatland* - *HMS Wilton* - *HMS Lauderdale* - *HMS Ledbury* - *HMS Badsworth* - *HMS Beaufort* - *HMS Bicester* - *HMS Blackmore* - *HMS Bramham* - *HMS Calpe* - *HMS Exmoor* - *HMS Grove* - *HMS Hursley* - *HMS Hurworth* - *HMS Middleton* - *HMS Oakley* - *HMS Southwold* - *HMS Tetcott* - *HMS Zetland* |
| Puolan merivoimat | *ORP Kujawiak* - *ORP Krakowiak* - *ORP Ślązak* |

 |
| Tyyppi III | 

|  |  |
| --- | --- |
| Royal Navy | *HMS Airedale* - *HMS Albrighton* - *HMS Aldenham* - *HMS Belvoir* - *HMS Blean* - *HMS Bleasdale* - *HMS Catterick* - *HMS Derwent* - *HMS Easton* - *HMS Eggesford* - *HMS Goathland* - *HMS Haydon* - *HMS Holcombe* - *HMS Limbourne* - *HMS Melbreak* - *HMS Penylan* - *HMS Rockwood* - *HMS Stevenstone* - *HMS Talybont* - *HMS Tanatside* - *HMS Wensleydale* |
| Kreikan laivasto | *Pindos* - *Adrias* - *Kanaris* - *Miaoulis* |
| Norjan laivasto | *KNM Eskdale* - *KNM Glaisdale* |
| Vapaan Ranskan laivasto | *La Combattante* |

 |
| Tyyppi IV | 

|  |  |
| --- | --- |
| Royal Navy | *HMS Brecon* - *HMS Brissenden* |

 |

|  |
| --- |
| Edeltäjä: *L*-luokka – Seuraaja: *M*-luokka |